[{"text_idx": "#000002", "text": "Yn ddiweddar bu ProMo-Cymru yn cefnogi dau brosiect gyda chymdeithasau tai blaenllaw yng Nghymru a\u2019u tenantiaid."}, {"text_idx": "#000003", "text": "Dros y 6 mis diwethaf rydym wedi bod yn gweithio gyda Cadwyn a Chartrefi Cymoedd Merthyr (CCM) i adolygu sut maent yn ymgysylltu ac yn cynnwys tenantiaid."}, {"text_idx": "#000004", "text": "Mae ProMo-Cymru yn credu mai\u2019r ffordd orau i gyfathrebu gyda phobl ydy drwy osod eu llais wrth galon gwasanaethau."}, {"text_idx": "#000005", "text": "Prif bwrpas y prosiect gyda CCM oedd creu dialog gyda\u2019r tenantiaid i adnabod a blaenoriaethu\u2019r gweithgareddau neu wasanaethau sydd yn darparu\u2019r gwerth cymdeithasol orau iddynt, a pa declynnau digidol defnyddiol gellir eu defnyddio gan CCM i wella cyfleoedd am ddialog."}, {"text_idx": "#000006", "text": "Roedd ein gwaith gyda Cadwyn yn edrych ar wella profiad cyffredinol y tenant \u2013 gan ddefnyddio trawsffurfiad digidol ac archwiliad fel bod y gwasanaethau yn dod yn fwy ymatebol i anghenion tenantiaid."}, {"text_idx": "#000007", "text": "Wrth galon ein dull o weithio oedd gwrando ar denantiaid a gweithio gyda nhw i gyd-gynllunio datrysiadau."}, {"text_idx": "#000008", "text": "Siaradom wyneb i wyneb ac ar y ffo\u0302n gyda thenantiaid CCM a mapiwyd y strategaethau a\u2019r prosesau presennol defnyddir gan CCM i ddarparu gwerth cymdeithasol i denantiaid a\u2019r gymuned gyfagos. Roedd yr ymarfer mapio yma yn edrych ar y dulliau defnyddiwyd gan CCM i gyfathrebu gyda\u2019i denantiaid, sut mae tenantiaid yn cyfathrebu gyda nhw, a sut roedd gwybodaeth yn cael ei rannu yn fewnol."}, {"text_idx": "#000009", "text": "Dull ProMo-Cymru o weithio ar yr adolygiad Cadwyn oedd i siarad a gwrando ar gymaint o denantiaid a staff i gael amrywiaeth safbwynt o gyfranogiad tenantiaid. Cawsom glywed sawl stori bersonol y tu o\u0302l i ddarganfyddiadau\u2019r Arolwg Boddhad Tenantiaid gyda chyfweliadau manwl."}, {"text_idx": "#000010", "text": "O ganlyn y gwaith ymgynghorol rhoddwyd awgrymiadau at ei gilydd i symleiddio gwybodaeth a phrosesau cymhleth sydd yn gallu bod yn rhwystr i\u2019r defnyddiwr."}, {"text_idx": "#000011", "text": "Esiampl o hyn yw pan fum yn gweithio gyda grw\u0302p o denantiaid Cadwyn i gyd-gynhyrchu animeiddiad byr yn egluro sut gallant gymryd rhan mewn cyfranogiad ac ymgysylltiad tenantiaid."}, {"text_idx": "#000012", "text": "Gyda\u2019n cymorth a\u2019n cefnogaeth ni, drafftiodd y tenantiaid sgript roeddent yn teimlo bydda\u2019n cael ei ddeall yn hawdd gan bawb, wedi\u2019i ysgrifennu mewn ffordd oedd yn apelio atynt. Ymunodd un o\u2019r tenantiaid gyda ni yn y stiwdio recordio i recordio\u2019r troslais ar gyfer yr animeiddiad. Teimlodd bod hyn yn \u201cbrofiad gwych\u201d."}, {"text_idx": "#000013", "text": "Beth gall ProMo-Cymru ei wneud ar gyfer cymdeithasau tai"}, {"text_idx": "#000014", "text": "Edrychwn ymlaen at barhau\u2019r gwaith yma gyda mwy o gymdeithasau tai fel eu bod yn cynnwys eu tenantiaid wrth gynllunio, trosglwyddo a gwella gwasanaethau."}, {"text_idx": "#000015", "text": "Rydym yn brofiadol mewn ymgysylltiad digidol. Rydym yn credu mewn cyd-gynllunio gwybodaeth glir a llwybrau cyfathrebu gyda\u2019n cleientiaid a\u2019r bobl maent yn gweithio a\u0302 nhw. Rydym yn canolbwyntio ar gynhwysiad, hygyrchedd a llais."}, {"text_idx": "#000016", "text": "Gallem weithio gyda chi i:"}, {"text_idx": "#000017", "text": "\u2013 Trawsffurfio diwylliant sefydliadol, systemau, prosesau i wella profiad y cwsmer"}, {"text_idx": "#000018", "text": "\u2013 Cysylltu gyda thenantiaid, deall yr hyn sydd yn bwysig iddynt a chaniata\u0301u i\u2019w barn lunio gwasanaethau"}, {"text_idx": "#000019", "text": "\u2013 Cyfathrebu yn effeithiol yn ddigidol, darparu tenantiaid gyda gwybodaeth o ansawdd yn ogystal a\u0302 chasglu adborth cyfredol rheolaidd fel rhan o welliant parhaol"}, {"text_idx": "#000021", "text": "Sign Up for ProMail ProMail is ProMo-Cymru\u2019s monthly newsletter on our projects, developments, services and training. It also sometimes features news from our partners and within the industry."}, {"text_idx": "#000022", "text": "Interested in working with us? Why not get in touch."}]